- 1. Выключана.

2. Пры здзяйсненні адміністрацыйнага правапарушэння ў ходзе судовага разбору па крымінальных, грамадзянскіх, эканамічных справах або справах аб адміністрацыйных правапарушэннях пратакол аб адміністрацыйным правапарушэнні не складаецца, робіцца адпаведны запіс у пратаколе судовага пасяджэння і выносіцца пастанова аб накладанні адміністрацыйнага спагнання. 3. У выпадку, калі фізічная асоба прызнала сябе вінаватай у здзяйсненні адміністрацыйнага правапарушэння і выказала згоду на прымяненне да яе адміністрацыйнага спагнання без складання пратакола аб адміністрацыйным правапарушэнні, пратакол аб адміністрацыйным правапарушэнні не складаецца. Асоба, упаўнаважаная складаць пратакол аб адміністрацыйным правапарушэнні, выносіць пастанову аб накладанні адміністрацыйнага спагнання ў выглядзе папярэджання, штрафу або дэпартацыі (у адпаведнасці з санкцыяй артыкула Асаблівай часткі Кодэкса Рэспублікі Беларусь аб адміністрацыйных правапарушэннях), якая ўступае ў законную сілу з моманту яе вынясення. Пры гэтым штраф можа быць аплачаны на месцы. Палажэнні гэтай часткі не прымяняюцца пры наяўнасці абставін, указаных у частцы 7 артыкула 6.5 Кодэкса Рэспублікі Беларусь аб адміністрацыйных правапарушэннях. 1 3 . У выпадках фіксацыі перавышэння хуткасці руху, парушэння правіл прыпынку або стаянкі транспартнага сродку спецыяльнымі тэхнічнымі сродкамі , якія працуюць ў аўтаматычным рэжыме , пратакол аб адміністрацыйным правапарушэнні не складаецца. Службовая асоба, упаўнаважаная складаць пратакол аб адміністрацыйным правапарушэнні, выносіць пастанову аб накладанні адміністрацыйнага спагнання без удзелу асобы, у дачыненні да якой вядзецца адміністрацыйны працэс. Дадзеная пастанова ўступае ў законную сілу з моманту яе вынясення. 4. Пастанова аб накладанні адміністрацыйнага спагнання, вынесеная ў адпаведнасці з часткай 3 гэтага артыкула, павінна ўтрымліваць дату і месца яе складання; найменне органа, пасаду, прозвішча, імя і імя па бацьку асобы, якая вынесла пастанову; звесткі аб асобе, якая прыцягваецца да адміністрацыйнай адказнасці; час, месца і абставіны здзяйснення адміністрацыйнага правапарушэння з указаннем на артыкул Асаблівай часткі Кодэкса Рэспублікі Беларусь аб адміністрацыйных правапарушэннях, які прадугледжвае адказнасць за дадзенае правапарушэнне; адзнаку аб тым, што асобе, якая прыцягваецца да адміністрацыйнай адказнасці, растлумачаны яе правы і абавязкі; прынятае рашэнне; рашэнне па хадайніцтве аб адтэрміноўцы, растэрміноўцы выканання пастановы аб накладанні адміністрацыйнага спагнання ў выпадку яго заявы; тэрмін забароны ўезду ў Рэспубліку Беларусь у выпадку прыняцця рашэння аб дэпартацыі; парадак выплаты штрафу ў выпадку прыняцця рашэння аб накладанні адміністрацыйнага спагнання ў выглядзе штрафу, у тым ліку падставы для павелічэння такога штрафу на дзве базавыя велічыні. Пастанова падпісваецца асобай, якая яе склала, і аб'яўляецца асобе, у дачыненні да якой яна вынесена. 1 4 . Пастанова аб накладанні адміністрацыйнага спагнання, вынесеная ў 1 адпаведнасці з часткай 3 гэтага артыкула, павінна ўтрымліваць дату і месца яе складання; найменне органа, пасаду і прозвішча асобы, якая вынесла пастанову; звесткі аб асобе, якая прыцягваецца да адміністрацыйнай адказнасці; час, месца і абставіны здзяйснення адміністрацыйнага правапарушэння з указаннем на частку артыкула, артыкул Асаблівай часткі Кодэкса Рэспублікі Беларусь аб